সুলতান
সুলতান (/ˈsʌltən/; আরবি: سلطان Sulṭān, উচ্চারণ [sʊlˈtˤɑːn, solˈtˤɑːn]) হল শাসন সংক্রান্ত একটি পদবি। মূলত এটি একটি আরবি বিশেষ্য যার অর্থ “শক্তি”, “কর্তৃত্ব”, “শাসকত্ব”। এর উৎপত্তি হয়েছে সুলতাহ থেকে যার অর্থ "কর্তৃত্ব" বা "ক্ষমতা"। পরবর্তীতে এটি বিভিন্ন শাসকের উপাধি হিসেবে ব্যবহৃত হয়। এসকল শাসকরা খিলাফত কর্তৃক সরাসরি নিয়ন্ত্রিত না হয়ে সার্বভৌমভাবে শাসন করতেন। সুলতান কর্তৃক শাসিত অঞ্চলকে সালতানাত বলা হয়।